El termini per a la presentació dels formularis de sol·licitud és des del 24 de juny al 18 de juliol de 2016 (ambdós inclosos).
Als formularis de sol·licituds, degudament formalitzats, s'han d'emplenar els annexos corresponents al tipus d'acció sol·licitada, que inclou els apartats que s'indiquen a continuació:
En el cas que el representant de l'entitat disposi d'un NIE com a document identificador o quan s'hagin produït modificacions en els estatuts de l'entitat, en el documents d'identificació de l'entitat o de la persona que actua en nom i representació de la persona jurídica sol·licitant i en el formularis de sol·licitud de transferència bancària, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'ha de presentar necessàriament la nova documentació una vegada se li requereixi en el moment de la publicació de la proposta de resolució provisional que s'ha de publicar al tauler electrònic de l'Administració de la Generalitat de Catalunya.
L'acreditació dels requisits s'ha de dur a terme mitjançant la declaració responsable corresponent, que està incorporada al formulari de sol·licitud.
La presentació de la sol·licitud de subvenció faculta l'ens competent per comprovar la conformitat de les dades que conté o es declaren.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es conegui i amb l'audiència prèvia a la persona interessada, i, en conseqüència, comporten la inadmissió de la sol·licitud de subvencions, sens perjudici que puguin ser causa de revocació de la subvenció, si es coneixen amb posterioritat a la concessió.
La presentació de la sol·licitud comporta la sol·licitud implícita de la bestreta.
Si la proposta de l'acció o el pressupost detallat de l'acció presenten defectes o inexactituds, l'òrgan gestor ha de requerir l'entitat interessada perquè en el termini de deu dies hàbils esmeni el defecte o adjunti els documents preceptius amb la indicació que, si no ho fa, s'entén que desisteix de la sol·licitud, d'acord amb l'article 71 de la Llei 30/1992, de 26 de novembre, i es dicta la resolució corresponent.
Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu, s'han de fer per mitjans electrònics, d'acord amb el que estableix l'article 43.2 de la Llei 26/2010, de 3 d'agost.
En relació amb les entitats sol·licitants, es valora la realització d'actuacions internes de consecució efectiva de la igualtat de dones i homes, especialment pel que fa a la presa de decisions, el tracte personal, el valor de les feines, les mesures que facilitin la participació i el lideratge de les dones a l'entitat.
A aquest efecte, un cop tramitat el formulari de sol·licitud, es pot presentar per via telemàtica, mitjançant el formulari d'aportació de documentació, una memòria de responsabilitat social de l'entitat en què es doni a conèixer el seu compromís social i les bones pràctiques en aquest àmbit.
Els requisits generals que han de complir les entitats sol·licitants són els següents:
L'entitat sol·licitant ha de complir els requisits així com qualsevol altra obligació legal o reglamentària que pugui afectar-los.
S'estableix una fase de revisió en la qual els serveis territorials del Departament de Treball, Afers Socials i Famílies ha de verificar el compliment dels requisits no esmenables per adquirir la condició de beneficiari de la subvenció.
L'incompliment dels requisits no esmenables o del termini de presentació de sol·licituds que estableixi la convocatòria comporta la inadmissió de la sol·licitud.
En el cas que l'entitat beneficiària estigui integrada per diverses entitats membres i algunes d'aquestes hagin d'executar l'acció sol·licitada, s'han de fer constar al formulari de sol·licitud les entitats que portaran a terme l'acció.
Prestació de serveis adreçats a famílies i a persones que es troben en situació de vulnerabilitat que tinguin per objecte cobrir les necessitats bàsiques relatives a l'alimentació, la higiene personal, la roba i els medicaments o altres productes per promoure la millora o la preservació de la salut, així com qualsevol altra de naturalesa similar.
El període d'execució de l'acció objecte de la subvenció és el 2016.
Per a l'atorgament de la subvenció i la determinació de la quantia, s'apliquen els criteris de valoració següents:
La puntuació màxima que pot obtenir cada sol·licitud és de 100 punts.
Les que no arribin a una puntuació de 50 punts en la ponderació global dels criteris descrits no es consideren aptes per ser beneficiàries de les subvencions d'aquesta convocatòria.
El simple fet d'assolir un nombre de punts igual o superior a 50 no dóna per si mateix cap dret per a la concessió de la subvenció.
Són despeses subvencionables totes les que compleixin els requisits següents:
Són despeses subvencionables, les despeses que s'imputin al desenvolupament de les actuacions que millorin les condicions bàsiques de les famílies i de les persones que es troben en situació de vulnerabilitat social, que resultin estrictament necessàries i responguin de manera inequívoca a la naturalesa de l'activitat subvencionada.
Les despeses subvencionables poden ser imputades de manera directa o indirecta.
Despeses directes: són les directament associades al desenvolupament de les actuacions aprovades.
Despeses indirectes: són aquelles despeses que no puguin vincular-se directament amb el desenvolupament de les actuacions objecte de subvenció però que són necessàries per a la seva realització.
Es pot justificar fins a un import màxim d'un 10% del total de les quantitats concedides en concepte de despeses indirectes:
No són despeses subvencionables: no són subvencionables les despeses financeres, les despeses de tasques d'assessorament jurídic o financer, les despeses notarials i registrals i les despeses pericials per a la realització de les actuacions subvencionades.
Així mateix, no poden ser subvencionables les despeses de garantia bancària.
Per sol·licitar i tramitar la subvenció per Internet cal disposar de certificat digital vàlid.
Per a dubtes o incidències durant la tramitació per Internet, podeu trucar al 012.
Les sol·licituds, així com el compte justificatiu i la memòria del projecte, s'han de dur a terme exclusivament per via electrònica utilitzant la seu electrònica de la Generalitat de Catalunya,
El formulari de sol·licitud normalitzat està disponible en aquest mateix apartat.
Una vegada estigui degudament emplenat, s'ha de presentar electrònicament junt amb la documentació requerida, des d'aquest mateix web.
També es pot accedir al formulari de sol·licitud normalitzat des de la web del Departament ( http://treballiaferssocials.gencat.cat/ca/formularis ).
En el cas que una entitat tramiti més d'una sol·licitud, aquestes no s'acumulen.
Només es considera vàlida l'última sol·licitud presentada i les anteriors seran inadmeses.
En el cas que es produeixi una interrupció no planificada en el funcionament dels sistemes electrònics durant l'últim dia establert per a la presentació de sol·licituds així com per a la resta de tràmits, es pot dur a terme durant els tres dies hàbils consecutius.
La relació de certificats digitals vàlids es pot consultar a la secció Com tramitar en línia/identificació digital, de l'apartat Tràmits del web de la Generalitat de Catalunya ( http://tramits.gencat.cat ).
En el cas que les entitats o el seu representant legal no disposin de certificat digital, poden obtenir-ne un en els centres emissors corresponents que hi figuren, segons els tipus de certificat.
La relació de centres emissors es pot consultar a la secció Com tramitar en línia/identificació digital, de l'apartat Tràmits del web de la Generalitat de Catalunya ( http://tramits.gencat.cat ).
Les entitats faran el seguiment de l'estat de la sol·licitud des de l'apartat La meva carpeta, de Tràmits del web de la Generalitat de Catalunya ( http://tramits.gencat.cat ).
Aquest sistema de consulta i seguiment de la tramitació no eximeix l'Administració de la Generalitat d'efectuar les comunicacions i notificacions expresses que estableix la normativa.
La informació relacionada amb el procediment de concessió de subvencions d'entitats es pot consultar a l'apartat Tràmits del web de la Generalitat de Catalunya ( http://tramits.gencat.cat ).
Els òrgans competents per tramitar les línies subvencionables són els serveis de Gestió Territorial dels serveis territorials del Departament de Treball, Afers Socials i Famílies a Barcelona, Girona, Lleida i Tarragona i el Servei de Coordinació Territorial dels Serveis Territorials a Les Terres de l'Ebre, segons on estigui ubicada la seu de l'entitat, i l'òrgan competent per resoldre és la persona titular de la Secretaria General del Departament de Treball, Afers Socials i Famílies.
El termini màxim per notificar i emetre resolució és de sis mesos a comptar de la data de publicació de la convocatòria.
Transcorregut aquest termini, si no s'ha dictat i notificat resolució expressa, la sol·licitud s'entén desestimada per silenci administratiu.
La resolució de concessió de subvencions es notificarà mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ ), sens perjudici que pugui utilitzar addicionalment altres mitjans electrònics, i ha de contenir la via de recurs que correspongui.